Diari Oficial de la Generalitat Valenciana


Sumari del DOGV 3212, del 27-03-1998 (1998/900522)

ACORD de 17 de març de 1998, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Meliana.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/03/17/(1)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900522


Data del document
:   17-03-1998

Organisme emissor


Tipus de document
:   Acord

Descriptors 

:   * Meliana
    * expropiació
    * administració local

ACORD de 17 de març de 1998, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Meliana. [1998/X2362]  
El Govern Valencià, en la reunió del dia 17 de març de 1998, adoptà l'acord següent:  
L'Ajuntament de Meliana, després de l'aprovació del projecte d'obres i el compliment dels requisits legals, sol·licità la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de Desviament de sèquies del nucli urbà de Meliana, 2a fase.  
Aquesta declaració d'urgent ocupació es justifica per les següents raons:  
La necessitat d'iniciar les obres amb celeritat, atès que la xarxa de distribució d'aigua per a reg al municipi de Meliana discorre pel centre del nucli urbà i en aquesta aboquen els ciutadans les aigües fecals i industrials, la qual cosa origina una alta contaminació per a aquestes, que posteriorment s'usen per al reg de camps de cultiu baix i alt, situats a l'est i sud del terme municipal.  
El principal problema que s'origina és l'aparició d'una placa contaminant de greixos mesclats amb matèria orgànica que apareix dipositada a les plantes que han sigut regades. La corporació, conscient del problema, en la sessió plenària del dia 25 d'octubre de 1991, acordà la realització de l'obra desviament de sèquies del nucli urbà de Meliana, 2a fase, per a l'any 1995, mitjançant el col·lector sud.  
La Diputació Provincial de València concedí una subvenció del 65% del cost total de l'obra, i el 35% restant a càrrec de l'Ajuntament.  
Així doncs, la urgència en l'ocupació del terreny afectat per l'expropiació a què dóna lloc la realització de la citada obra, ve justificada perquè, al més aviat possible, s'eliminen aqueixos problemes als ciutadans i regants de Meliana.  
La relació de propietaris, béns i drets afectats per l'expedient fou sotmesa a informació pública i notificada individualment als interessats, alguns dels quals van presentar al·legacions que han sigut resoltes pel ple de la corporació. En l'expedient consten l'aprovació del projecte tècnic d'obres, l'acta de replantejament i l'oportuna retenció de crèdit.  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Meliana per a l'execució del projecte de Desviament de sèquies del nucli urbà de Meliana, 2a fase.  
Relació de béns afectats  
Titular: Sr. Vicente Coret Biot.  
Adreça: c/ Major, 18.  
CP 46373 - Albalat dels Sorells.  
Nombre de finques: 1  
Naturalesa de la finca: rústica (la part a expropiar es considera urbana).  
Dades cadastrals: polígon 10, parcel·la 1.  
Dades registrals: tom 648, llibre 29, foli 158, finca 458.  
Superfície a expropiar: 10507 m2  
Forma: urgent ocupació.  
Classe de cultiu: tarongers.  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats una vegada publicada la relació i fins el moment de l'alçament de l'acta prèvia, puguem formular per escrit davant de l'Ajuntament al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjuí que els interessats puguen exercir qualsevol altre recurs que estimen oportú.  
València, 17 de març de 1998  
El conseller secretari del Govern Valencià,  
JOSÉ JOAQUÍN RIPOLL SERRANO


Còpia Permalink ELI